Նշելով, որ ոսկերչությունն ու ակնագործությունը Հայաստանի տնտեսության ամենաարագ եւ մեծ աճ արձանագրած ճյուղն են, Ռոբերտ Քոչարյանն ասել է, որ գործադիր իշխանությունը դեռեւս մի քանի տարի առաջ ձեռնամուխ է եղել ոլորտի զարգացման համար անհրաժեշտ նախադրյալների ստեղծմանը, որի արդյունքում ներկայումս ձեւավորվել է գործունեության բարենպաստ դաշտ: Այսօր այդ ոլորտում ներդրումներ են անում բազմաթիվ գործարարներ տարբեր երկրներից: Հանրապետության նախագահի խոսքով, ակնագործությունն, ըստ էության, մի ճյուղ է, որ չունի տրանսպորտային կոմպոնենտ, աշխատատար է, սովորեցնում է կարգապահություն, քանի որ մարդը գործ ունի հանքաքարի նյութի հետ եւ պահանջում է նոր տեխնոլոգիաների կիրառում: